NORAKSTS

|  |  |
| --- | --- |
| 25.08.2022. | Nr.11/13 |

**ZEMES VIENĪBU AR kadastra APZĪMĒJUMU 0900 027 0357 UN 0900 027 0358 AVIĀCIJAS IELĀ 18H, JELGAVĀ, PIRKŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemta SIA “NP Jelgavas biznesa parks” (reģ.Nr. 40003497402, juridiskā adrese: Rūpnīcu iela 4, Olaine, Olaines novads, LV-2114) valdes locekļa Kristapa Kučinska 2022. gada 5. jūlija vēstule Nr.1-9-2/37 ar piedāvājumu Jelgavas valstspilsētas pašvaldībai iegādāties īpašumā SIA “NP Jelgavas biznesa parks” piederošas zemes vienības Aviācijas ielā 18H, Jelgavā, ar kadastra apzīmējumu 0900 027 0357 - par pirkuma cenu 228 *euro* un 0900 027 0358 - par pirkuma cenu 10 *euro*.

Zemes vienība 648 m2 platībā ar kadastra apzīmējumu 0900 027 0357 un zemes vienība 26 m2 platībā ar kadastra apzīmējumu 0900 027 0358 ietilpst nekustamā īpašuma ar kadastra Nr.0900 027 0233 Aviācijas ielā 18H, Jelgavā, sastāvā, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000023376 uz SIA “NP Jelgavas biznesa parks” vārda. Saskaņā ar Nekustamā īpašuma valsts kadastra informācijas sistēmas datiem, zemes vienības ar kadastra apzīmējumu 0900 027 0357 kadastrālā vērtība ir 228,00 *euro* (divi simti divdesmit astoņi *euro* 00 centi) un zemes vienības ar kadastra apzīmējumu 0900 027 0358 kadastrālā vērtība ir 10,00 *euro* (desmit *euro* 00 centi).

Pašvaldība realizējusi projektu Nr.6.1.4.2/17/I/005 “Loka maģistrāles rekonstrukcija posmā no Kalnciema ceļa līdz Jelgavas pilsētas administratīvajai robežai” (turpmāk – Projekts), kura rezultātā zemes vienībās ar kadastra apzīmējumu 0900 027 0357 un 0900 027 0358 izbūvēta gājēju ietve un pieslēgums SIA “NP Jelgavas biznesa parks” piederošam nekustamajam īpašumam Aviācijas ielā 18H, Jelgavā.

Saskaņā ar Ministru kabineta 2016. gada 30. augusta noteikumu Nr.587 “Darbības programmas "Izaugsme un nodarbinātība" 6.1.4.specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi” 32.11.apakšpunktu, īstenojot projektu, finansējuma saņēmējs nodrošina, ka projekta īstenošanai nepieciešamie nekustamie īpašumi ir finansējuma saņēmēja īpašumā vai arī būvniecības iecere ir saskaņota ar šo nekustamo īpašumu īpašniekiem atbilstoši normatīvajiem aktiem būvniecības jomā.

Zemes vienības ar kadastra apzīmējumiem 0900 027 0357 un 0900 027 0358 Pašvaldībai nepieciešamas, lai pildītu likuma „Par pašvaldībām” 15.panta pirmās daļas 9.punktā noteikto pašvaldības autonomo funkciju – sekmēt saimniecisko darbību attiecīgajā administratīvajā teritorijā, un nodrošinātu Projekta ietvaros izbūvētās infrastruktūras uzturēšanu.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, 21.panta pirmās daļas 17.punktu un ņemot vērā SIA “NP Jelgavas biznesa parks” valdes locekļa Kristapa Kučinska 2022. gada 5. jūlija vēstuli Nr.1-9-2/37,

**JELGAVAS VALSTSPILSĒTAS DOME NOLEMJ:**

1. Pirkt zemes vienību ar kadastra apzīmējumu 0900 027 0357 (platība 648 m2), kas ietilpst nekustamā īpašuma ar Nr. 0900 027 0233 Aviācijas ielā 18H, Jelgavā, sastāvā par cenu 228,00 *euro* (divi simti divdesmit astoņi *euro* 00 centi).
2. Pirkt zemes vienību ar kadastra apzīmējumu 0900 027 0358 (platība 26 m2), kas ietilpst nekustamā īpašuma ar Nr. 0900 027 0233 Aviācijas ielā 18H, Jelgavā, sastāvā par cenu 10,00 *euro* (desmit *euro* 00 centi).
3. Pilnvarot Jelgavas valstspilsētas pašvaldības administrācijas Pašvaldības īpašumu pārvaldes vadītāju slēgt līgumu par lēmuma 1. un 2.punktā norādīto zemes vienību pirkšanu un veikt darbības, kas saistītas ar to ierakstīšanu zemesgrāmatā uz Jelgavas valstspilsētas pašvaldības vārda.
4. Jelgavas valstspilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līguma nosacījumiem, pārskaitīt SIA “NP Jelgavas biznesa parks” 238,00 *euro* (divi simti trīsdesmit astoņi *euro* 00 centi) no pamatbudžeta izdevumu programmas "Zemes reformas darbība, zemes īpašuma un lietošanas tiesību pārveidošana" (klasifikācijas kods 04.901) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre Ž.Memena

2022. gada 25. augustā